Un balcó sobre el Mediterrani, sol, aigua, sorra… Només 10km de distància separen el seu nucli urbà de Barcelona…. Això és Montgat, un dels municipis probablement més desconeguts del Maresme que en els darrers temps està aixecant la veu insistentment, per fer-se visible, per dir que està aquí i que seguirà estant amb veu clara i forta i amb una bona aposta de futur.\nMontgat juga amb un gran avantatge, ser municipi de frontera, jugar a dues baralles. Per una banda formar part del cinturó de l'Àrea Metropolitana, amb tots els avantatges que això comporta i d'altra banda ser la porta del Maresme. Entrar a Montgat és entrar a un paisatge del turisme de qualitat que cerca la comarca. Dues baralles, dos jocs, el secret… jugar-les bé.\nLa transformació que està vivint Montgat en els darrers anys és evident a simple vista. Durant dècades Montgat ha estat un municipi de pas, un municipi un tant gris, probablement per ser seu de grans indústries que enfosquien el seu entorn. D'ençà de la desaparició d'aquestes, tothom amb anys de vida a la comarca recorda Explosivos Rio Tinto o Lejía Conejo, Montgat s'ha abocat a una transformació que dirigeix totes les seves expectatives a convertir-se en un gran centre del turisme de proximitat de molta qualitat.\nAmb una història relativament curta com a poble, pròpiament dit, de fet fins 1933 no va ser més que un barri de Tiana, això no treu que l'enclavament hagi estat conegut des de fa milers d'anys degut a la situació estratègica del turó que li dóna nom (Mont dels Gats). Un turó que acull un petit assentament ibèric i que va ser el destí de la primera excursió que va fer, com a tal, el Centre Excursionista de Catalunya. La seva curta història, en comparació a altres municipis de la comarca, no vol dir que un recorregut per la seva geografia no ens faci topar amb edificis peculiars i boniques històries. Una passejada pel Barri de Pescadors, nat al S.XVIII, ens permetrà conèixer el passeig i arribar-nos fins a la Torre de Guaita, l'edificació civil més antiga del municipi, datada del S.XVI, amb una peculiar construcció, ja que combina l'estructura quadrada amb la circular amb gran mestratge.\nAl 1943 Montgat inaugurarà la Casa de la Vila envoltada d'una bonica plaça, ara desapareguda però que es compta entre molts dels projectes a recuperar en poc temps.\nUn fet cabdal per a la història de Montgat seria l'arribada del ferrocarril, l'any 1848, quan el mataroní Miquel Biada va dissenyar el traçat de la primera línia de ferrocarril de Barcelona a Mataró. Aquesta via acolliria el primer túnel ferroviari d'Espanya, precisament a la vila de Montgat. D'altra banda, cal destacar que l'estació de Montgat, juntament amb les de Mataró i Badalona, són les úniques que conserven el seu estil original del S.XIX.\nPer aquells que gaudeixen de la història de l'arquitectura, a més de la torre de guaita i de l'estació originària, a Montgat també podran visitar l'Ermita de Sant Martí, datada del S. XI, i en l'interior de la qual es poden veure dues obres del badaloní Domènech Giró; o l'Església de Sant Joan, de 1867, que encara que la seva construcció va romandre durant molt anys aturada, està considerada l'edificació més notable de la població.\nI platges, molts quilòmetres de platja\nSi un element caracteritza a Montgat són les seves extenses platges, dos quilòmetres de platges amb diferents característiques. De fet, una de les apostes de Montgat en la seva modernització ha estat treure el màxim partit a aquesta costa ampla i agradable, i si bé d'una banda ja fa anys que racons com La Caleta, al peu mateix del turó de Montgat, és una vella coneguda dels surfistes de tota la zona, la implementació de la instal·lació més gran de l'Estat dedicada a l'esquí-surf amb cable, n'és un clar exemple.\nEncara que, probablement, el racó amb més encant de la costa montgatina deu ser Cala Taps o Cala Naiara, aquí cadascú és lliure de triar el motiu que més li agradi, una caleta amb una bonica història al darrera amb protagonistes montgatins.\nLa Cala Taps es troba just on antigament hi havia la fàbrica de Lejía Conejo, i segons diuen, l'origen del nom prové dels taps que sovint s'hi trobava a la sorra.\nAquesta mateixa cala, va ser “conquerida” un bon dia per la montgatina Naiara, una veïna naturista, amant de l'entorn i practicant del nudisme que des que va anar a parar a aquesta caleta i va començar a cuidar-la amb mim. Un bon dia apareix en Miquel un montgatí que estableix una franca relació d'amistat amb la Naiara, comença a tenir cura d'aquella cala i poc a poc va tallant en una roca el nom que ell pensa ha de tenir aquell racó: Cala Naiara.\nL'encant de les tradicions: la subhasta\nCalamars, sípies i sipions, llenguados, gambes i llagostins, escòrpores i molls... els grans protagonistes diàriament, de dilluns a divendres, de la subhasta del peix de la llotja montgatina. Aquesta és una de les moltes tradicions, en aquest cas centenària, a les que Montgat no pensa renunciar i no deixarà que, en cap cas, desaparegui. La subhasta de Montgat és la darrera subhasta cantada que es realitza a Catalunya, i com a tal, compta amb la protecció oficial com a Bé Immoble.\nLa subhasta que, durant segles es va fer a peu de les ones a la mateixa sorra de la platja amb el peix encara carregat a les barques, actualment es realitza a la “Llotja”, molt a prop de l'estació de Montgat Nord. I tot i que pròpiament no és una llotja pel seu tipus de construcció i perquè no està ubicada en una zona de serveis portuaris, s'hi pot anar a comprar peix acabat de pescar, amb la particularitat de que és l'única del país on tothom pot acudir lliurement a comprar-ne.\nUn petit plaer és apropar-se qualsevol dia de la setmana cap a les 12 del migdia per veure arribar els pescadors, entre 5 i 7 depenent del dia, que confegeixen els coves que passaran a la subhasta. Cal preparar-se perquè a les 13h, amb puntualitat britànica, començarà la subhasta, amb els compradors col·locats a l'entorn del peix, els subhastadors començaran a cantar a la banda, comptant enrere de 5 en 5 cèntims, per poder licitar per aquell cove que més desig us hagi despertat.\nAconseguit el cove, i ja de tornada cap a casa, només caldrà anar pensant com cuinar un peix fresc, acabat de pescar i de qualitat extraordinària i amb quin vi es podrà acompanyar, que en aquest cas si és un D.O Alella segurament s'aconseguirà un maridatge quasi perfecte de productes de la comarca.\nMés en aquesta categoria: « Un tomb per 5 anys de Revela-T Vilassar de Dalt: una intensa vida cultural »


Balaguer acollirà la 27a edició del Campionat Territorial de Bàsquet de la federació ACELL - Balaguer Televisió\nEl pavelló d’Inpacsa de Balaguer, tornarà a ser seu, el pròxim dissabte dia 3 de febre, del 27è Campionat Territorial de Bàsquet organitzat per la Federació ACELL\nUn total de 181 esportistes amb discapacitat intel·lectual de tota la província de Lleida, de dotze clubs diferents competiran en diverses categories en funció de les seves capacitats.\nEn total hi haurà sis categories diferents, en tres d’aquestes hi participaran en forma d’equip i es regirant per un reglament FIBA adaptat, les altres tres catgeories seran proves individuals i adaptades creades amb l’objectiu de fomentar la participació.\nEn àmbit local participaran un total de 36 esportistes del club esportiu l’estel, que per primer cop i gràcies al conveni de col·laboració signat a principi de temporada ho faran també sota el nom de CB Balaguer, una iniciativa que ha estat realitzada també en altres clubs de la província i que durant la presentació del campionat s’ha vist amb molt bons ulls.\nAl llarg de la presentació que s’ha realitzat els representats de l’ACELL han mostrat la seva gratitud al consistori balaguerí per cedir l’espai del pavelló de L’Inpacsa, idoni per aquest tipus d’esdeveniments. Per la seva banda Jordi Ignasi Vidal Alcalde de la Ciutat s’ha mostrat satisfet de poder fer-ho així i a obert les portes del pavelló per altres esdeveniments futurs.\nEl Campionat es realitzarà dissabte a partir de les 10 del matí i fins a les dues de la tarda.


gener 2018 - PAU VALLVÉ\nVILAFRANCA DEL PENEDÈS!\nAquest divendres tocarem al Teatre de Cal Bolet dins el Festival Hivernacle! Serà l’últim concert amb la banda fins l’abril, que el Víctor se’ns en va a la Índia i jo aprofitaré per fer la gira pels menjadors! Veniu, que la banda són una passada!\nENTRADES >> https://goo.gl/S8pb4Q\nMINI-GIRA PER MENJADORS!\nVeient els comentaris que em deixàveu demanant que també fes aquí aquestes gires que faig per europa en menjadors, desendollat, desenfadadament i amb el públic a prop, he decidit que paral·lelament a la gira amb la banda per sales, teatres i auditoris faré una mini-gira per menjadors de Catalunya aprofitant que el nostre bateria marxa un mes a la Índia.\nSeran concerts d’aforament limitadíssim i on tocaré cançons de tots els meus discs amb una guitarra acústica, sense endollar, tal qual les toco i composo al sofà de casa. Uns concerts sense trucs, ni equip llums, ni de so, ni fum, ni tècnics, compartint menjador amb les persones que vinguin i xerrant una estoneta per allà després del concert. Només els que tinguin l’entrada rebran, uns dies abans del concert, la informació del lloc exacte on es farà.\nSi hi voleu ser afanyeu-vos, que l’aforament és limitat!\nBrutal a Cardedeu!!\ngen. 21, 2018\nBrutal a Cardedeu!! Prop de 200 persones van omplir el recinte i va ser una nit molt maca!\nEl proper serà a VILAFRANCA! D’aquí 15 dies, el Divendres 2 de febrer, al Teatre de Cal Bolet (un lloc preciós!)\nENTRADES >> http://bit.ly/2DyHLgM\nFOTO: VÍCTOR MONCAYO\nDIVENDRES A CARDEDEU!!\nAquest divendres tocarem amb la banda dins el festival Tastautors amb Daniel Lumbreras de teloner de luxe! El Henry ja està descansant per agafar forces per divendres, que pinta que serà guapo guapo! A les 22h per 10€!\nEntrades a http://bit.ly/2D8NGFA\nAmbientillo ahir a Lleida!\nQuin ambientillo ahir a Lleida! Un centenar de persones assegudes en tauletes i nosaltres tocant fort i xerrant desenfadadament. Ideal! Vam riure molt ahir! Lleida mola més del que us penseu!\nI aquesta setmana amb la banda a CARDEDEU amb Daniel Lumbreras de teloner de luxe!!


Crida a ocupar la Rambla de Barcelona per protestar contra contra el procés d’especulació i gentrificació\nS'ha donat a conèixer un manifest sota el títol, "Barcelona no està en venda" que ve a ser una crida a participar a la mobilització del 28 de gener.\n11/01/2017 Drets i Llibertats\nCrida a ocupar la Rambla de Barcelona per protestar contra contra el procés d?especulació i gentrificació\nAvui s'ha presentat en roda de premsa #OcupemLesRambles que té com a objectiu promoure l'ocupació simbòlica de les Rambles barcelonines el proper 28 de gener per protestar contra la pujada dels preus de l'habitatge, la precarietat laboral, el descontrol de la gestió turística, la mercantilització de l'espai públic, la desigualtat i per recuperar la ciutat per al veïnat.\nEn aquests termes han donat a conèixer un manifest sota el títol, "Barcelona no està en venda" que ve a ser una crida a participar a la mobilització del 28 de gener. En el manifest-crida es remarca que "en un context de retallades en la sanitat, l’educació i l’assistència social, de saqueig a la guardiola de les pensions i d’increments abusius en les taxes universitàries, la cultura, la investigació i el jovent queden arraconats per una manca preocupant de visió de futur". Així com també és critica que la mala gestió del turisme, que ha portat la ciutat a un “model massificat” i la precarització de les condicions laborals. Reclamen “espai públic per gaudir de la ciutat i conviure, no per fer negoci” i lamenten “la destrucció del comerç de proximitat, que és substituït per botigues de records i grans cadenes de moda i d’alimentació”.\nLa iniciativa compta amb el suport d'una trentena d’associacions i entitats veïnals com ara la FAVB, la Taula Veïnal d’Urbanisme de Barcelona, Arquitectes sense Fronteres, la PAH, Crida Constituent, Som Paral·lel o les associacions de veïns de Poblenou, la Sagrera, la Sagrada Família, el Carmel o Sant Andreu de Palomar, entre d’altres.